**Ének-zene vizsga 9. Évfolyam**

Idén a romantikával és azon belül is a dal műfajával foglalkoztunk bővebben, így a projekt is erre a témakörre épül. A vizsga két részből áll: Schubert Áldjon ég c. Dalát közösen elénekeljük, majd mindenki bemutatja a projektjét.

Projekt:

A következő dalciklusokból egyet kell választani és feldolgozni megadott szempontok alapján.

* Robert Schumann: Idegenben (Liederkreis, In der Fremde Op. 39)
* Robert Schumann: Asszonyszerelem, asszonysors (Frauenlibe und Leben Op.42)
* Robert Schumann: A költő szerelme (Dichterliebe Op.48)
* Gustav Mahler: Rückert-dalok

Szempontok:

* Általános összefoglaló a korszakról, zeneszerzőről, költőről, műfajról
* Dalok szövege alapján- hangulat visszaadása 3-4 dalhoz a ciklusból saját fotó, festmény vagy rajz által
* Meghallgatni a ciklust és a szöveg alapján kritikát, véleményt írni, illetve minden dalhoz egy rövid szubjektív elemzést kérek
* Plusz: több előadó felvételét összehasonlítani, mi tetszett benne, mi nem tetszett, mit tudnál másképpen elképzelni. Itt fontos, hogy a zenei fantáziátokat engedjétek szabadjára...:)
* Keress 4-5 olyan verset, amit el tudnál képzelni egy dalciklushoz, és fejtsd ki, miért!

Fordításokat a húzás után küldöm!

Jó munkát!